بسم الله الرحمن الرحيم الحمد لله رب العالمين واشهد ان لا اله الا الله وحده لا شريك له واشهد ان سيدنا محمدا عبد الله ورسوله صلى الله عليه وسلم واسأل الله ان يجعل هذا الوقت كله مرصودا لطاعته سبحانه وتعالى
ايها الاخوة السلام عليكم ورحمة الله وبركاته النهاردة في عيد عالمي اسمه عيد العمال يحتفل العالم به الحقيقة انا عايز قبل ما ادخل في الموضوع اللي انا عايز اتكلم فيه النهاردة
اني اقول لكم لانه الحقيقة يعني الانسان يتعظ بالحوادث انتو عارفين عيد العمال ده بدأ ازاي المعنى ده انا نفسي نضعه تحت المجهر ونشوفه كويس جدا لانه اصل في الموضوع. عيد العمال ده
والحقيقة ان انا لسة الان فورا خطر في بالي ان هذا الموضوع يعني داخل في اللي احنا عايزين نقوله عيد العمال ده حصل زمان جدا في امريكا امريكا بلد رأسمالية مش بتاعة عمال اصلا بتاعة رأس مال وبتاعة مشروعات
لكن العمال حبوا يعملوا فيها حركة كبيرة لحقوق العمال فزمان زمان الف تمنمية ستة وتمانين الف تمنمية ستة وتمانين عشان تعرفوا ان ده منهج قديم قرروا يعملوا اجتماع كبير مؤتمر ضخم جدا. وايه علشان المطالبة بحقوق العمال وامريكا زي ما باقول لكم قائمة على على
بشوات على اصحاب رؤوس الاموال وعلى المشروعات فقرروا يعملوا هذا الاجتماع وهذا المؤتمر ووافقت لهم الحكومة وكمان عمدة المدينة اللي هو زي المحافز مسلا كده او حاجة لان المدن اللي هناك دي ضخمة جدا
امريكا قارة حاكم الولاية وعمدة المدينة دي اسماء كبيرة جدا مش عمدة يعني قرية ده مدينة ممكن تبقى اكبر من محافظتين تلاتة في مصر مضمومين زيادة كمان فحضر بل العكس في بعض الولايات قد جمهورية مصر العربية كلها. من حيث المساحة
وهي ولاية فاللي انا عايز اقوله انه حضر وكل شيء لما حضر بعد ما قعدوا شوية في المؤتمر حصل هجوم على المؤتمر وضرب وبلطجية وقنبلة اترمت وتفجيرات واتقلبت الدنيا تاني يوم الصبح
صبحوا الصبح المفروض العمال اتضربوا امبارح اهو صبحوا الصبح لقوا جرايد امريكا كلها متجهزة المانشيتات والماكيتات والصور والتخطيط كله انه محاكمة العمال لانهم احدثوا حالة من الذعر وعملوا تفجيرات وقلبوا الدنيا انه تعال نحجم هزا
كلام ومحاكمة العمال ونودي العمال دول في داهية واللي عايزين يخربوا واللي عايزين يدمروا ويذهبوا بالواقع المستقر في امريكا والوئام والغناوي دي كلها بعد ما فات يا اخواني سبع سنين. سبع سنين. سبع سنين. يعني من سنة ستة وتمانين دي
لسنة تلاتة وتسعين في سنة تلاتة وتسعين اعترف بعد ما كانت خلصت بقى المخاطر وخلاص اعترف قائد الشرطة البوليس في الولاية او في في في شيكاغو بانه هم البوليس هو اللي رمى القنبلة لاحداث التفجيرات ولكي يوجدوا الخميرة
علشان يحصل ايه مع العمال البلطجية جايين من عندهم القنبلة مضروبة من عندهم واعترفوا بكده بعد سبع سنين ولذلك قالوا لأ ده احنا نحتفل بقى بيوم واحد مايو اللي هو سنة
اا اا ستة وتمانين ده انو ادي العمال وادي جهادهم وادي بلد رأسمالية العمال مش بتاع حتى بلد اشتراكي ولا شيوعي ولا غيرو عشان تعرفوا ان ده منهج ومنهج حتى في امريكا. يعني الانفجار ده ما هو قتل امريكان
قتل امريكان ويمكن عمدة المدينة ما كانش يعرف ومن عجيب الامر ان عشان تعرفوا ان ده منهج مستمر احد مستشاري اللي هو فيما اتذكر اذا لم تخني الذاكرة اه لانه كتب المذكرات المسئولين السابقين في امريكا كتير فالواحد ساعات انما ازن ان هو كان بريجينيسكي وكان بيتكلم عن ريجن
ذكر صراحة والكلام ده برضو في سنة ستة وتمانين بس بعدها بمتين سنة يعني ده كان الف تمنمية ستة وتمانين هو بقى بيتكلم عن الف تسعمية ستة وتمانين بعدها بمية سنة
انه عرض على ريجن خطة غريبة جدا بس يا رب يطلع هو لانه انا انا اللي انا متذكره انه كان ريجا عرض عليه خطة انه علشان امريكا تعرف تضرب كوبا اللي مغلبانا وتعبانة واحنا عايزين نخلص منها
انه المخابرات الامريكية تفجر سفينة امريكية في القناة امام كوبا وانه التفجير ده يبقى هو التكئة اسمها التكئة هي المبرر هي الذريعة علشان امريكا تعرف تضرب كوبا عرضت القصة عرضت الخطة على الرئيس الامريكي
هل رفضها؟ لأ هل قبلا؟ لأ وقف على ايه قال لهم طب قولوا لي بيقول بيقول كده التأشيرة بتاعته التوجيه بتاعه ولم يكن كتابيا قولوا لي عدد المتوقع انهم يقتلوا في هزا التفجير
من الامريكيين بيقول فحسبنا قلنا لقينا ان السفينة دي اقل حاجة هيبقى مش عارف متين واربعين على ما اتذكر فلما عرض على الرئيس وده بشهادة مستشار الرئيس الامريكي لشئون الامن القومي مستشار الامن القومي للرئيس الامريكي
قال لأ ده عدد كبير يعني لو كان عدد صغير شوية كنا نقبل نقتل ام امريكيين بايد المخابرات الامريكية من اجل وهذا الكلام موجود في الكتب بتتباع على الرصيف في مصر وفي غيرها ومترجمة وكل شيء
انا عايز اقول لكم انه مسألة الخطة دي انه يعمل حاجة هو اللي يعملها يعني هو اللي يعمل الحدث علشان يعرف هو يرد عليه ويعرف يكسب من وراه ارض يفجر حاجته هو
ومين مين المغفلين؟ الشعوب بقى الشعوب هي التي تأخز ولزلك انا فعلا الشباب غير الاسلامي حتى دوري الحقيقة انا يعني الصدق اللي فيهم ده انا شخصيا انا بقول لكم صراحة يعني الكلام ده يبسط اللي يبسطه ويضايق اللي يضايقه بس انا
يعني تعودت والا لو حصل مسافة بيني وبين نفسي هبقى مش هعرف ارجع صادق ابدا انا فعلا كل ما بجد هؤلاء الصادقين بشعر تجاههم بدرجة كبيرة جدا من درجات الاجلال لهذه الاستقامة وهذا الصدق
بس انا بزعل من انه محلى بعدم الثقافة الكافية وعدم الوعي الكافي فبالتالي التانيين اللي هم اكثر وعيا واكثر ادراكا واكثر خطة واكثر دهاء. بيقدروا يتلاعبوا بهم. لانه عارف ان هو راجل ماشي صادق
وصدق سيدي صدق سيدي رسول الله صلى الله عليه وسلم بيقول ان الشيطان ليتلعب بالرجل الحديد يعني الشديد ده ما لم يكن فيه وعي وادراك يا جماعة الرسول عليه الصلاة والسلام
احنا بنقول دعوة وتربية بس في عنصر تالت معزم الناس واللي كانوا بيتابعوا المحاضرات القديمة شوية كنا بنقول هما كانوا تلت حاجات دعوة وتربية وحاجة تالتة ايه هي الحاجة التالتة
اللي هي البصيرة الخطة الخطة كيف يخطط يرى صفحة الارض يروح باحة الناس للحبشة الحبشة دي قارة تانية خالص غير قارة اسيا دي في قارة افريقيا لكن رأى على صفحة خريطة الكرة الارضية ان المكان ده مناسب
ويرسل الى اه الاسواق علشان يلقى وفود القبائل ومعه دليل صاحبه يقول له دول بنوا فلان اللي شهرتهم كزا ومشكلتهم كزا وحصل كزا وبعدين يبعت ليثرب مش يروح الاول على طول لأ يروح يحضرها يعني في خطة
دي ده احنا يعني التربية لو احنا فعلا مش كزابين انه لقد كان لكم اعوذ بالله من الشيطان الرجيم لقد كان لكم في رسول الله اسوة حسنة هو ده الاسوة ان انا ليه ليه خصم يلعب بي
علشان ايه وانا الحقيقة اجد ان ده مدخل جيد للي عايز اقوله النهاردة ان احنا الوقتي حاليا هم قاعدين يطلعوا موضوعات كتيرة جدا جدا جدا علشان يقعدوا يشغلونا بجزئيات جزئيات جزئيات جزئيات
وكلها سخنة ناس اتسمنت ناس مش عارف حصل فتنة طائفية ما اعرفش مين حصل ايه التعديل الوزاري هيحصل فيه ايه؟ كذا كذا بحيث ان انا بانشغالي الشديد بهذه الجزئيات لا افطن ولا انتبه لحركة
الخط الاصلي اللي ماشي انا عايز اشغلك بحاجة اعمل تفجير هنا عشان ما تاخدش بالك ان انا بتسلل من الناحية التانية الجزئيات اللي موجودة النهاردة يوميا دي وبعدين ده بيسير جزئية
وبيبعت للقنوات التلفزيونية اتكلمي عن هذا الموضوع تلاقي كله بيتكلم عنه الجرايد الصبح كله عنه صفحات النت كله عنه ماشية من الناحية التانية فانا بشعر ساعتها بحزن ليه على الشباب الصادق دهوت اللي انا اللي انا شايف ان هو وهتشوفه النهاردة في نهاية حديثي ان هو ده الامل الباقي
هو ده دول اللي فاضلين بس ربنا يلطف بهم وما يضيعوش هم كمان انا بزعل عليهم ليه لان انا شخصيا الشخص اللي قاعد قدامكم ده بقى له تلاتين اربعين سنة بيشوف شخصيات كبيرة من اماجد
من اماجد السياسيين في مصر بيتبلعوا جيل ورا جيل يبقى بيتكلم ويعمل ويسوي وبعدين يستهلك ويخلص ويجي اللي بعده وهكذا الستينيات السبعينيات او على الاقل السبعينيات التمانينيات النيات الالفينيات اللي هي الفين والفين وعشرة وخلاص. فين اللي كانوا معارضة من اربعين سنة من تلاتين سنة من عشرين سنة بتتغير
غير الاطقم لكن كله بيحصل ايه؟ انه بيستخدم وبعدين يخلص وخلاص. انا بقى خايف على الشباب اللي موجود حاليا من هذا ولزلك احنا النهاردة الحقيقة انا يعني بفكر ان انا اقول لحضراتكم تحت يعني تحت عنوان طيب ما تيجوا نفوق تعالوا
نركز تعالوا نتكلم مع بعض بالمنطق وانت بتسمعني اعتبرني غلط انا مش عايزك تعتبرني صح انا عايزك تعتبرني بتكلم غلط علشان حاول تخطئ هذا حاول انا بالعكس انا انا انا احترامي لنفسي ازا يعني هذا يا رب يكون متوفر. عايز انا اختبر فكرتي. انا مش عايز قوم لي
فكرتي انا عايز اقولها ويختبر الفكرة بمن يرد عليها تعالوا نركز وتعالوا نشوف الدنيا ماشية ازاي اسمع كده زي ما عملنا في لقاء المرة اللي فاتت والفكرة اللي ما تطلعش مزبوطة ارميها
تعالوا نفكر هو دلوقتي احنا يوم اه اه يوم آآ تمانية وعشرين يناير اللي هي يوم جمعة الغضب سنة الفين وحداشر. تعال اليوم اللي قبلها اللي هو سبعة وعشرين بس
هتجد كل يا جماعة كل عناصر الميزان الاستراتيجي للقوة في مصر اللي هي كانت تسند نزام حسني مبارك وتخليه شديد وتخليه قوي وتخليه متأبي على السقوط كلها موجودة زي ما هي
ما فيش حاجة منها اتغيرت. واللي اتضرب منها رجع. يعني الشرطة اتضربت يوم تمانية وعشرين يناير خلاص دلوقتي بالتعبير بتاعهم استعوضت كل قوتها رجع تاني بقى في عربيات اتصلحت وبقى في قنابل جديدة جت وبقى فيه الروات وبقى فيه تأهيل نفسي للشرطة
بقى في كل حاجة وكل ما عدا ذلك من كامل العناصر اللي كانت مخلية الطريق مسدود وما فيش حد عارف يغير نزام حسني مبارك. ولا عارف يغير نزام تزوير الانتخابات
ولا عارف حاجة كلها زي ما هي بالكامل ما عدا عنصر واحد هقول لكم عليه في الاخر. انما كله زي ما هو ما فيش حاجة ناقصة. يعني الاجهزة اللي موجودة ما فيش حاجة اتغيرت. خالص. حتى زباط مباحس امن الدولة اللي طلعوا معاش موجودين
موجودين وفي الخدمة ايضا وممكن استخدامهم بطرق برة ما فيش مشكلة كله موجود الانزمة العربية الانزمة العربية وعايزكم تعرفوا كده انه امريكا لما تيجي القوى العالمية دي امبراطورية دي حاجة هي امريكا دي البلد اللي جنبي دي امبراطورية عالمية
فلما تيجي تنفز سياسة هي عندها قدرات موجودة مسلا في الخليج قاعدة عسكرية مثلا عندها سيطرة بطريقة معينة عندها نزم توريث حكم عندها في مصر وفي فلسطين وفي فبالتالي ممكن توزع ادوار تقول هنا
قطر تعمل كزا والامارات تعمل كزا السعودية بقى تعمل كزا تقوم مصر يحصل كزا اسرائيل تطلع اعلان بكزا فيحصل الشيء الفلاني والناس اللي تبعنا من جوة مصر هيعملوا الشيء الفلاني سواء سياسيين معارضة او مخالب عاملة زي المخرج اللي بيجي له اتنين ممسلين يقول له انت هتبقى زابط وانت
رامي ولا اقول لك لا انت ينفع تبقى حرامي اكتر وانت زابط اكتر وبيوزع ادوار هذا النظام اللي هي العناصر الكاملة كله الميزان العسكري في المنطقة زي ما هو. لا اسرائيل بقت اضعف من مصر بقت اشد ولا حاجة
الميزان الدول العربية والانظمة العربية مين اللي تبع امريكا ومين اللي مش تبعها ومين اللي غصب عنه ومين اللي بمزاجه متوفر اه المخزون السلع في مصر القمح فاضل عليه شهر فاضل عليه شهرين الحق الدواء كزا الحق لبن الاطفال فاضل عليه كم اسبوع كله لسه
موجود ان مخزون انك بتدي مصر مخزون سلع يقعدها مدة قليلة علشان تفضل مربوطة بك. ما فيش حاجة اتغيرت من زل استراتيجي للقوة المؤثرة على مصر هو انتم فاكرين ان لما سقط حسني مبارك
الدنيا بقت اقبى هنا مصر بقت اقوى تجاه القوى العالمية. من يوم تمانية وعشرين يناير سنة الفين وحداشر اللي هي يوم جمعة الغضب. لأ واللي سقط ساعتها تم استعواضه. بالعكس بقى
بدل ما كان عندك قناتين ولا تلاتة فضائيتين من اللي هم بيتكلموا في السياسة بلغة المعارضة بقوا عشرين تلاتين وبدأت الصورة القوة الاعلامية تشتد بدل ما كان عندك مسلا عشر صحف ولا حاجة لأ بقوا تلاتين صحيفة كلهم ممكن تقول لهم يقولوا ايه ويعملوا ايه
الانزمة العربية زي ما قلت لكم زي ما هي البحر الاحمر وسيناء زي ما هو المنطقة الشمال مصر اللي هي الاسطول الامريكي قاعد على على قدام في قبالة السواحل الشمالية المصرية كل ما فيش
حاجة اتغيرت الله طب ما فيش حاجة اتغيرت خالص وميزان القوة كله ناحية عدونا. ايه اللي خلى مصر دلوقتي قادرة ان فيها نزام سياسي احنا بنأمل ان هو يبقى ملك الشعب. حاجة واحدة بس اتغيرت
حاجة واحدة ويا رب الناس تفيق حاجة واحدة بس هي اللي حصلت يوم تمانية وعشرين يناير وهي تكتل عدد ضخم جدا من البشر جوة مصر من المصريين بالملايين بالملايين طبعا تنامى الى ان وصل لحداشر فبراير بالملايين
هذه الملايين اتجهت كلها في اتجاه واحد بس ولزلك انتم تفتكروا ان من تمانية وعشرين يناير دي اللي هي بدء الحركة العنيفة في الثورة لغاية حداشر فبراير الاسبوعين دول الجمعة تمانية وعشرين الجمعة حداشر
الاسبوعين الاتنين دول اللي حصل التطور اللي حصل فيهم في الوسط كان رئيس الوزراء ساعتها بيقول انا اجيب بونبوني للناس واخليهم قاعدين في بداية التحرير اللي خلى البونبوني ما عدش هينفع
وكان يتمنى ينفع وزي ما يقولوا يتقرطسوا الناس كلهم قراطيس بونبوني. ما فيش مشكلة. كانت ويبقى الشعب كله يبقى وعلنا طالعين على التليفزيون يقول لك انا ناوي انا ما فيش مشكلة. انا اجيب له كباب وكفتة. انا اقعده يتبسط
الفرق ايه؟ الفرق ان العدد ظل يزداد الى ان صار كتلة ملايينية ملايينية طبعا النسبة تكون للمفرد لكن انا عايز اقول ان الكتلة نفسها بالملايين وليست مليون ملايينية وتوجهت هذه الكتلة اللي بالملايين وجهة واحدة محددة
اللي هي خلاص لا مبارك ولا سليمان الكلام ده كان زمان مش ده كان هتاف؟ خلاص ما عدش فيه كلام نافع معهم. هي وجهة محددة ولما الوجهة دي مش مستجاب لهم فيها بدأوا يتحركوا
طلعوا يوم التلات يوم التلات على مبنى مجلس الشورى ومجلس الشعب الاربع ازن ولا كان خميس على التليفزيون الجمعة رايحين القصر جمهوري الكتلة الملايينية المصممة على وجهة واحدة بتتحرج خلاص فورا انتهت المسائل
هو ده التغير الوحيد في ميزان القوى الاستراتيجية المحورية اللي تأثر في الداخل المصري وخلت انه بدل ما يبقى نظام حسني بقى فيه ناس تانية بتفرض ان هي يخشوا مجلس الشعب ولا الشورى ولا الرئاسة ولا غيره وكل ما تحصل غلطة
حصل بقى ايه خلاص ده الكلام ده خمسة وعشرين يناير وما بعده. التوابع بقى سنة وسنتين توابع ان كل ما يحاولوا ها يعني يفلفصوا بقى ويرجعوا يروحوا التوابع ان لسة الشعب بيطلع
لسه بيخرج هأجل مسلا تسليم السلطة لالفين وتلتاشر الشعب خرج منع مش عارف هنعمل ايه يروحوا مسقطين وزارة ما اعرفش يحصل ايه. توابع الاحتشاد الشعبي. بالله عليكم الشيء الطبيعي ايه
الشيء الطبيعي ان ما دام ده المتغير الوحيد الاستراتيجي ان خصوم البلد دي خصوم البلد وخلينا نتكلم عن البلد على بعضها خصوم البلد يقولوا لأ انا عايز اضرب بقى العنصر الوحيد ده
هو ده اللي لازم يتشال ده اللي لازم نخلص منه ده اللي لازم ندمره ده اللي لازم ينتهي وبديهي لو احنا ناس محترمين وبنفكر صح ومستوعبين الصورة وعايزين نبقى مزبوطين ان هو ده برضه يبقى العنصر اللي نحافز عليه
لان خلاص ده اتضح ده ده الحاجة الوحيدة ان لا في شرطة ولا جيش ولا ميزان قوة عسكرية ولا انظمة عربية ولا حاجة اتغيرت كله زي ما هو الامارات لها علاقتها بالامريكان والسعودية لها علاقتها بالامريكان وقطر لها علاقتها بالامريكان والكويت لها علاقتها
بالامريكان ومصر لها علاقتها بالامريكان والسودان لها علاقتها بالامريكان والعلاقات بنسب وكل حاجة معروفة ما عنديش حاجة اتغيرت الا العنصر ده هو ده العنصر القوة الوحيدة عشان كده احنا ليه زعلانين من منهج الحكم الحالي سواء كرئيس او كبرلمان او كقوى سياسية وضغط سياسي
وزعلانين منهم جدا ومش مش قادرين نتجاوز ده لانه هو بيشتغل في كل حاجة وسايب المحور الرئيسي ده قاعد يهبط وسايبه يهبط سايبه يروح سايبه يروح ازاي فيجوا يروح بان مسلا مشكلة زي مشكلة البلطجية اللي بسنك وسكاكين وسيوف سنتين ما اكتشفتش
ما اكتشفتش ايه وهتكلم عنها النهاردة مهم هقول لكم ايه العبرة اللي فيها ان جهاز مباحث امن الدولة باسمه الجديد بيطلع تاني يطلي انه يحاول يدخل مرة اخرى انفو في في تفاصيل الحراك اليومي في الشعب المصري
مرة اخرى وعلنا بعد ان كان سرا هو لم يتوقف ابدا انما علنا دلوقتي وجهارا بعد ان كان سرا. ولزلك ده مش انا كنت ممكن اقول قبل كده الحكومة او الحاكم او مش واخدين بالهم. لا ده واضح ان فيه اتفاق
لان هو اتقال ان امريكا مشترطة تمكين الاجهزة المصرية لمحاربة التطرف والارهاب والمش عارف ايه فبالتالي مكنهم تمكنوا الله! يبقى اذا العنصر الوحيد اللي هو التغير الوحيد اللي هو الاحتشاد الشعبي ده والتكتل الشعبي واتفاق الناس على ما هدفه مع ان الناس دول مختلفين جدا بينهم وبين بعض
يعني الشعب المصري شيء طبيعي. انا ما طيقش واحد يقول انا مثلا علماني او ليبرالي او لانه الا ان يكون ذلك في حدود انه لا لا يحل الحرام ولا يحرم الحلال
انما انا يوميها لازم ده في هدف واحد طب حلو قوي لحزة بقى كده عشان بالراحة ويخلينا منطقيين احنا قلنا ان ده المتغير الوحيد اللي قلب ميزان القوة وبقى مع الشعب ضد النزام اللي كان
بينتمي اليه حسني مبارك وهو قاعد على آآ رأسه زي الطربوش على رأس النظام طيب يبقى بالتالي خصومنا لازم بديهي كده يبقى وضعهم الرئيسي هو انه بيهدم المتغير ده ويفتته عشان يقدر يرجع. والطبيعي لو انا محترم ان انا اعمل حسابي كمان اقوي العنصر ده علشان افضل آآ قوي
ما بقاش يقول لي يلا روح على بيتكم وكمان روح على السجن مش على بيتكم طيب حلو قوي يبقى انا عايز اعول على هذا تعالوا بقى نتحاسب نشوف الكلام ده منطقي ولا تخريف؟ لانه
يوشك ان هو يكون تخريف. وهقول لكم ازاي. بس عايز انبه لنقطتين اولا ان رصيدنا الاصلي الاول هو التوكل على رب العالمين انه هو الفعال لما يريد التوكل على الله
احنا عارفين ده بس احنا عشان التوكل على الله من مفرداته انك تدبر امرك بجهد استطاعتك اعدوا لهم ما استطعتم ما استطعتم ولو ارادوا الخروج لاعدوا له عدة دي دي
دي مقومات التوكل انما دائما المعول عليه هو الله عز وجل. هو الفعال لما يريد هو الفعال بلا شك النهاردة لما تيجي تزاكر الثورة المصرية بتاعة خمسة وعشرين يناير ما هو كانوا يقدروا الخصم يعمل فيها واحد واتنين وتلاتة لكن ما عملوش طمس الله عليه
بصورة ما وتحركت اشياء وزي ما واحد والعهدة على الراوي انه حتى هو لاحظ انه انه اتجاه الهوا يوم تمانية وعشرين يناير ياخذ الغازات غير الدموع فيردها الى من القاه
فاحنا احنا المعول عليه هو الله. فما حدش يتصور ان احنا واحنا بنتكلم دلوقتي عن قوة التكتل الشعبي اه معناها ان احنا بننقص من هذا لأ بس ده من ضمن المكونات. النقطة التانية
انه يا جماعة احنا عندنا الان رصيد ورصيد ورصيد رصيد ثورات مصرية قامت ونجحت واتضحك عليها واتكلفتت ومشيت ورجع الطغيان ونمرة اتنين رصيد ثورات عربية تونس وليبيا وسوريا واليمن وو ومصر طبعا وغيره
بيتم اللعب بها لدرجة ان المشكلة في ليبيا النهاردة الصبح النهاردة الصبح ان الحكومة بترجع تمكن كما يقولون لرموز نظام القذافي والشعب خارج يرفض التمكين لهم وبيقول لهم طلعوه او النهاردة الصبح واسمعوا راجعوا
يبقى عندي رصيد ثورات عربية حاليا ايضا شرقا وغربا. شايفين ان بيحصل لها نفس الابتلاع ده نمرة وتونس ما ادراك ما تونس اديكم شايفين نمرة تلاتة عندي رصيد تالت من الثورات العالمية
مش مش الثورات العالمية يعني في امريكا الجنوبية ثورتين ثورتين تم لفهم مكالفتتهم بنفس الطريقة. شائعات وبلطجية واعلام واقتصاد واتكلفتوا ورجعوا تاني لنفس النزام القديم ورجع اللي كانوا موجودين تولوا مرة اخرى
ونفس الحكاية حصلت مثلا حتى في حركة محمد مصدق في ايران اللي هو كان امم البترول وكان تعتبر خبطة جامدة وعرفوا ازاي واسترد بلد يروح في في اوروبا طبعا اشهر مثل انتم بتتداولوه رومانيا كذا كذا وكلفت مع انه كان حاجة وقتلوا الراجل وخلصوا عليه وشوشوا
وطلعت نكتة ساعتها يعني عقبال شوشسنا. كان ساعتها نكتة نكت لطيفة جدا. لكن خلاص خلاص ابتلعوا مرة وهكذا وقاعد تبلع انت ثورة. ازا التاريخ البشري عبارة عن تاريخ بلع ثورات. عيب بقى على راجل محترم شاب
يسمع هذا الكلام ويتبلع وهو شايف ايه ده ده الدلع وده اتبلع وده اتبلع واقعد اتفرج واتبيع انا بكرة كمان. والله لا تبقى كرامة والله والله لا يستحق انسان ان هو يعيش ازا فضل بعد كده
رصيد مصري رصيد عربي رصيد دولي امام امبراطورية قاعدة تبتلع قوى الشعوب وتلهو بها وترجعها لزلك حبيت النهارده انه ابحث مع حضراتكم انه طب ما تيجوا كده نفصل اصناف الناس بتوعنا. تعالوا نبص في الناس اللي معنا الوقتي كده. تعال نبص في الشارع في الناس
عشان نشوف مين يا ترى اللي هيبقى معنا ومين اللي مش هيبقى معنا مين اللي احنا فاكرينه شيء وهو مش شيء برضو زي ما بقول لك اختلف معي لو سمحت اوعى تاخد كلامي قضية مسلمة
يختلف معي وجامد انا عايز يعني اختبر فكرتي واحنا هنتقابل بعد بكرة الجمعة ان شاء الله في في مسجد اسد ابن الفرات بعد العشاء او بعد المغرب بعد المغرب بعد المغرب ان شاء الله
قل لي يعني انت اشرح لي قل لي ايه المشكلة تعال نختبر نشوف اصناف الناس مين اللي احنا فاكرينه موجود وهو ولا حاجة ومين اللي احنا مش واخدين بالنا وهو كل شيء. ولما اقول حاجة
تبقى غلط انما بالله لو لقيت اللي انا بقوله ده منطق نتفق عليه جميعا ومش لا يتسلل اليه الاحتمال في في قسم كبير منه لو سمحت فوق معي. بس مش عايز منك اكتر من كده. سيبك من ده اسلامي وده ليبرالي وده ناصري وده
الشيوعي سيبك خلينا بس نتكلم الوقتي في الاطار تعالوا الى كلمة سواء بيننا وبينكم تعال نبص في الاصناف نمرة واحد وخليني ابدأ بالترتيب يعني اللي ايه الاستبعاد. نمرة واحد هو مش منطقي
ان الامبراطورية الضخمة اللي اسمها امريكا دي والصهيونية المتضافرة معها وغيره واللي بقى لهم في مصر شغل على شغل سالك على الاقل اربعين سنة سالك اربعين سنة ما فيش مقاومة بالعكس فيه تمكين لهم. من ايام ما رئيس الدولة كان بيقول تسعة وتسعين في المية من اوراق اللعبة في ايد امريكا
انور السادات قال كده ولما جه حسني مبارك الصحفي العالمي سأله السادات كان بيقول تسعة وتسعين من اوراق اللعبة في ايد امريكا انت لسه مصمم على دوري انا نزلته قال له لأ ده مية في المية من اوراق اللعبة في ايد امريكا. مية في المية حسني مبارك قالها ونشرت في مانشيتات الصحف المصرية
وطبعا سمعها باذنه ملايين وانا واحد منهم اربعين سنة مصر سالكة مع امريكا. بالله امريكا الامبراطورية العظمى هل متصور ان ما لهاش عملاء كتير في الاجهزة المصرية بكل انواعها هل ده وارد يعني؟ هل انت متصور ان الامبراطورية البلهاء دي قعدت اربعين سنة
لا تصنع عملاء ده وارد؟ هل ده احتمال؟ هل فيه اي نسبة من الاحتمال انه المخابرات الامريكية سي اي ايه اربعين سنة ما بتشتغلش خالص في مصر سايبة مصر صغار سليم يا سلام لأ سيب القدرة الوطنية المصرية مطلقة
هل ده وارد ولا احنا كلنا متفقين انه لأ شيء طبيعي انه لابد ان يكون هناك عملاء. ان شاء الله يكونوا يا رب عملاء كده يعني عملاء انه شركة تكسب من هناك ففي تعامل فيه عملاء
قد ايه العملاء كتير قليلين كتير قوي ولا كتير جدا ولا حالتهم ايه يكفي ان تعلم ان السفارة الامريكية في مصر السفارة الامريكية في القاهرة كانت انا ما اعرفش دلوقتي يمكن تكون بقت
انما كانت اضخم سفارة لامريكا على مستوى العالم. لا توجد سفارة لامريكا في اي بلد في العالم اضخم من سفارتها في مصر. وكان عدد الدبلوماسيين او الموزفين الامريكيين في المجال الدبلوماسي بس فيها مش مش الموزفين يعني مش الامن والسكرتارية كانوا
سبع تلاف موزف سبعة الاف امريكي في السفارة الامريكية في مصر السفارة الامريكية في مصر عبارة عن عدة مباني مش سفارة دي عدة عمارات عبارة عن حرم داخله عدة عمارات
واللي بيروح سواء عمارة ايزيس ولا عمارة كزا وينظر لفوق يرى انه وده المعلن بس ده اللي هو الحتة دي غير قنصلية فين غير حاجة تانية ده الواجب موجود بيعملوا ايه سبع تلاف دبلوماسي ولا موزف في السفارة بيعملوا ايه
بيعملوا ايه وبالتالي لازم نحط رقم واحد انه هو العميل ده لما يجي يتصرف دلوقتي هيتصرف يقول لك انا بما انني عميل امريكي بالتالي انا عايز اقول لك كزا لأ هو واخد ده بيشتغل في بنك وده بيشتغل في آآ قناة تلفزيونية وده بيشتغل في كزا وده مركز ابحاس
وده شيء طبيعي يا جماعة اربعين سنة شغل يعملوا عشرات الالاف من العملاء في مراكز التأثير. في جامعات مش كده ولا ايه يا ريت يطلع ولا اي بني ادم في مصر يقول لي لأ الفكرة دي مش مسلمة
اي في اي حد يقول مش مسلمة طيب ادي اول حد ده بديهي امبراطورية غير عادية موجودة في عدد الصنف التاني وخلي بالك انا بتحاسب معك صنف صنف لان انا عايز اوصل مع الناس
الى ان نكون امة محترمة امة محترمة تعال للصنف التاني هو نظام حسني مبارك ده ما كانش فيه ناس هل متصور ما كنش فيه ناس مرتبطين معه بمصالح يعني ما كانش بيطلع بيعصر ملايين الدولارات كل سنة. لفلان الفلاني. كرجل اعمال مفضل عن غيره او شيء من
هزا القبيل السنة الواحدة ما بيطلعلوش عشرة مليون وعشرين مليون وتلاتين مليون واربعين مليون وخمسميت مليون اجزاء من المليار ما كانش فيه كده اه كان فيه طب ما لما يصرف
حاجة من سنة واحدة كسبها علشان يستعيد النزام اللي كان بيعصر له دهب طيب ما كنش فيه اصحاب مصالح في السلطان اصحاب سلطة بيكلم الحاكم وصاحب سلطة غير عادية ما حدش يقدر قصاده
يقف قصاده قطعا فيه وبالتالي هذا الصنف التاني اللي هو يريد او يتمنى ان يستعيد انت عارف اللي رافع دلوقتي الدعوة بتاعة ايه؟ فيه واحد رافع الدعوة بتاع التزوير الانتخابات
اه والله انا مش عايز ازكر الناس انما رافع دعوة تزوير الانتخابات الرئاسية انا فوجئت ان هو فلان وفلان ده انا يعني يعني يعني اعرف اعرف وهم يعرفون ماذا يعني نعرفه
فوجئت لكن هذه امور بردو بتظهر في وقت في الوقت وامبارح احمد شفيق لسه كان بيتكلم امبارح لعلكم سمعتموه هييجي دور الكلام عنه. بس خليني الاول لا شك ان ان في مصالح
لسلطات النزام اللي فات ولزلك تلاقوا اه السيد الفريق الدكتور رئيس وزراء احمد شفيق المزيعين رايحين جايين هناك كل شوية واحد ها بعد كده التاني التالت الرابع وايه ويتكلم وقول كمان وما حدش يقدر يقاطعه يعني ليه؟ لانه ده للمسألة ماشية كده
وغير الاتصالات زي ما قلت لكم الاستوديوهات في مدينة الانتاج الاعلامي تعلم انه ما الذي يحدث من اتصالات وحد بيكتب بيتملى موجود هذا الكلام ولا مش موجود موجود منزومة اعلام ولا مش موجود؟
موجود منزومة مالية ولا مش موجود؟ اقول لكم اكتر من كده من جمعتين كده كان في جمعة اسمها جمعة تطهير القضاء قاموا البلطجية هجموا على اللي بيتظاهروا ام اللي بيتظاهروا دول كان في منهم اسلاميين
ام الاسلاميين دول والله اعلم هو طبعا بيتقال انها متفبركة انما نفترض بيتقال انهم ضربوا البلطجية زي ما البلطجية ضربوها. مين اللي صور الاسلاميين وهم بيضربوا البلطجية وجابوا وشوش الاسلاميين وطلعوهم في المانشيت الرئيسي للصحف وقال هؤلاء هذه هجوم ها هم معروفين
اللي احنا كنا بنتصور ان هم ناصريين ومعارضين وواحد بيقدم برنامج فضائي والتاني برنامج فضائي والتالت رئيس تحريره الرابع موجودين. الله طب لما انت لك صحفيين بيصوروا الوجوه كده بتاعة البلطجية بتاعة الطرف التالت من الشوارع. ما جبتش الصور ليه في
وقائع ما دام بتعرف وتجيبوا ده لانهم كانوا ولا يزالون وسيظلون يتستروا على صور البلطجية دي لانها في الاتجاه اللي هم عايزينه اللي هم عايزينه ولزلك انا حزين على هذا لكن خلينا عشان نعرف نعبر نقول ان في ناس لها مصالح مع
النظام السابق اللي يرجع حتى لو باسماء جديدة مش مهم حسني مبارك بالزات ولا جمال مبارك بس يرجع بالتكوينة بتاعته على الاقل سواء مصالح مالية او وده شيء مسلم مالية او سلطة
نمرة تلاتة نمرة تلاتة الفصيل رقم تلاتة ان في تيارات سياسية بتتصارع اللي موجود الاسلاميين يومه التانيين عايزين يضربوه. وانا هقول لك حاجة اكتر من اللي انا قلته لحضرتك ده
امبارح امبارح والراجل راجل لطيف جدا راجل صريح امبارح الفريق شفيق في حوار تلفزيوني امبارح بس بيقول ان انا مين اللي جا لي تذكر اسماء من اللي كانوا بيتقال انها بتهتف في الميدان بسقوط شفيق
انا والله يا رب يطلع الكلام كزب. انما يقول لك فلان اللي مع البرادعي ولا فلان اللي مع حمدين صباحي ولا ويذكر بالاسم ذكر يعني ذكر خالد يوسف مسلا اللي هو آآ وذكر فلان مش عايز يتورط الحقيقة في اي
اسماء لاني لا اعلم بس يا رب يطلع يقولوا يقول لك جا لي هنا وقعد معي واتفقنا الله هي ايه حكاية موسم ان كل واحد من رفقاء قيادات الثورة يروح ويقعد والراجل يطلع ده راجل لطيف جدا. الحقيقة في منتهى الجمال يطلع في كل حديث يقول لك فلان
جالي تاني فلان جالي فلان جالي ده الرموز التي صنعت عشرة عشرين واحد ان دول طلعوا كلهم رايحين يتفقوا. يقول لك تعال نتفق يا فندم نعمل مع بعض انتخابات واحدة وحكومة واحدة ونخش البرلمان سوا ونعمل قوائم سوا عشان كلنا نكسب سوا. يا خبر ابيض
بقى فلان الثوري الذي قيل انه ممثل الثورة يتضح كذا وفلان الثوري الذي قيل انه ابو الثورة يعمل كذا وفلان الثوري الذي قيل انه مؤجج الثورة يفعل كزا الذي قيل انه بقي ايه ده
ايه ده فبالتالي والكلام ده زي ما باقول لك مين اللي بيقوله امبارح ؟ احمد شفيق اللي بيقول لك احنا راجعين واقرب مما تتصوره والسوريين معنا والمش عارف مين معنا والله اخر جمال والله. حاجة يبقى احنا
فعلا بنروح ولزلك النهارده اللي لهم فصائل سياسية اخرى بصفة عامة وعايزين يعني يوصلوا ما بقوش زي زمان. ده دلوقتي بقوا بقى فيه خمس ست صحف طلعت يعني مسلا مقدمي البرامج اللي هي بتوجعكم قوي دي اللي هو كل يوم
ندب تلاقي مسلا خمسة او ستة منهم بالاسم ناصريين فصيل على بعضه. الصحف بتطلع خمسة يعني برامج التوك شو تلاقي مسلا فعلا فلان وفلانة وفلانة وفلانة وفلانة دول معروف دول
جه سياسي مش هو مهني مش حرفي يعني مش واحد صحفي السلام ولا مقدم برامج والسلام ولا اعلامي والسلام لا ده هو اصلا في يعني هو رئيس تحرير جريدة كذا اليومية او الاسبوعية وهو في نفس الوقت كادر من كوادر التيار
القياس الفلاني فهذا الكلام الناس دول التلاتة الاصناف اللي ذكرتها لغاية دلوقتي دي مش هتتغير يعني دي هو ده قرار هو صح ولا لا يا جماعة؟ صح ولا لا؟ فيه غلط في كده
دي قرارات مسبقة زي ما الاسلاميين برضه هيفضلوا مع الاسلاميين وبرضه مش هيتغيروا يعني مش بقول لك الكلام ده مسلا انما ده واقع دي تلات فئات على الاقل قل مصمتة
ما فيش هو مصمم على انه يوصل نتيجته كائنة ما كانت المعطيات والظروف. تعال بقى للبند رقم اربعة او للشخص رقم اربعة في عندي ناس قاعدين بقى لهم عشرين تلاتين اربعين سنة
اتعودوا واتزبطوا استقروا على ان هو ما بيشتغلش الا في الحدود المرسومة له او المسموح له بها من قبل مباحث امن الدولة بس في السبعينيات كده وفي التمانينيات كده وفي التسعينيات كده وفي الالفينيات لغاية الفين وعشرة يعني كده لغاية ما سقط حسني مبارك اربعين سنة وهو كده
بيروح يشوف الصورة ماشية ازاي ويعمل ده مش ممكن ييجي بين يوم وضحاها ان شاء الله يا رب يطلع اتجاه اسلامي فالله يا رب يطلع حزب سياسي ان شاء الله يا رب يطلع ايه
مش ممكن من استمر على هذا النحو ما لم يكن معلنا بوضوح لهذا مش ممكن خلاص نفسيته محتلة ده صنف كبير موجود انه بيشوف الدنيا ماشية ازاي زي ما كان ايام المجلس العسكري
هو بيشوف الوحي المؤشر ماشي ازاي. وانا شفت من هؤلاء الكثيرين هو يشوف المؤشر يقول لأ وفي عز المناقشة يقول لك لأ بس المجلس العسكري قال مش هينفع ما يقول
انت بتتكلم انت ده انت خلاص ده انت انت مش واخد بالك ان المعطيات اتغيرت انت بتشتغل يوم تمانية وعشرين يناير بمعطيات سبعة وعشرين يناير ده حصل تغير انت مش واخد بالك بس
حصل شيء كبير يا ناس يا خلق من من سبعة وعشرين يناير لتمانية او من حداشر فبراير لاتناشر فبراير هو لسه بيشوف المؤشر يقول لك لأ خلاص ده مش ممكن قالوا ما ينفعش
ايه اللي قاله ما ينفعش؟ وكل حياتهم كل مفرداتهم مبنية على هذا على ما يسمح به عدوي مش المجلس العسكري عدوي انا بكلمك بصفة عامة خصمي سياسي حتى ان شاء الله يطلع احسن واحد وطني في الدنيا بتكلم
انا بشتغل طبقا لبتاع مباحس امن الدولة يقول لي هو مش هينفع الوقتي كده. فانا هعتبر دي الدايرة المرسومة وما بيطلعش منها وصدقوني اقسم بالله العلي العظيم ان هذا الكلام منهج مستقر وثابت
عند العديد من السياسيين اللي الناس بعضهم يتصورون ان هم يعني ائمة الثوريين ودول الثورة ودول ودول وترى وترى طعناتهم وهو يتكلم في الغرفة المغلقة المغلقة. وبعضهم يعني يعني يعني مسلا يتكلم يقول لك لأ الاسلاميين قفزوا على الثورة الاسلاميين قفزوا على السورة وهو رايح يقول طب انا عندي بكرة موعد ويرجع يقول لأ طلع ما ينفعش
يعني ايه طلع ما ينفعش؟ يقول لي اصل قابلنا فلان كده علنا اه هل دول اللي هنعول عليهم ده واحد بقاله عشرين تلاتين اربعين خمسين مش خمسين سنة طبعا من خمسين سنة ده كان مقموع خالص خلصان يعني بس انا بحكي لك ان كان كل الفترة دي هو
مانعينه انت عارف الطفل الصغير بيحصل ايه لما يلاقي خطأ افرض بيلعب وبعدين سمع صوت انفجار ممكن يجري مش مية الانفجار يجري ناحية الانفجار. ليه لانه بيجري الى ابوه او الى امه هو ما بيجريش فين الخطر ويبعد عنه. هو المؤشر مش عنده. هو المؤشر معلق بماما وبابا
ففي ناس بقى لهم اربعين سنة يرى ان رجل الامن رجل السلطة رجل الشرطة رجل السيادة هو بابا وماما وفي منهم ناس تانيين يرون انه امريكا هي بابا وماما. وده مش مش هزار. والله دي حقيقة. يقول لك ما هو لازم تشوف تجاه الريح ماشية ازاي. ما في تكوينة
انت عايز تقف ضدك امريكا زي ما نسب الى بن جوريون زمان ان هو قال هذا الكلام قال لابد آآ ان نخاف مما يجب ان نخاف او حاجة زي كده
لابد ان نخاف مما يجب ان نخاف يقوم وهو يقول لك دي سمعتها من واحد من قادة اللي بيتقال عليهم الوقتي اباء الثورة يعني اه بس بن جوريون لما قال كده
قال كده ومشي بطريقته وما عادش يجب ان يخاف من امريكا كان ساعتها. خلاص كان ساعتها بيقول امريكا رفضت وانا مضطر اسمع الكلام ده. الكلام ده كان سنة ستة وخمسين في العدوان الثلاثي
اسرائيل انسحبت من سيناء لان امريكا قالت لا لازم لان انتم دخلتم بدون ازن آآ ايزنهاور ازن وده ما ينفعش احنا الامبراطورية العزمى فساعتها قال لابد ان نخاف مما يجب وان نخاف واشتغل بقت امريكا دلوقتي هي اللي بتخاف منه لانه عارف بيشتغل ازاي. انما انا اقول لابد ان اخاف من
يجب ان اخاف ولما تقوم ثورة بيت انا فيها القوة الاكبر اقوم بالع قوتي واقول برضو لابد ان اخاف يا ابني انت اللي بقيت قوي يا حبيبي فق يا ناس لن تأتي فرصة لبلد
ولا لشعب ولا لارحام اجيال كارحام تدفع اجيال. انها تبقى محترمة زي اللحزة دي ما ترجعش تاني انما الحاصل ان فيه ناس قاعدة فعلا الفترة دي كلها خلاص اربعين سنة
باصص لبابا وماما ولسه مستمر بكده يقول لك لا امريكا خلاص مش هتوافق. امريكا مش عارف ايه. امريكا ايه؟ وانا لا اعفي من ذلك عشان برضو يبقى الكلام واضح عشان اللي بيسمعني ما يقوليش طب ما هو اصل فيه ناس كده. اما اقول له آآ مسلا شل هنا فيه حاجة مش نضيفة امسح قورتك
يقولوا لي طب ما انت كمان عندك شعراية على الجاكتة. الله يا اخي طلع منديل نضف جبهتك خليك نضيف هو انا لو انا عندي شعراية على جاكتتي تبقى انت جبهتك تفضل مش نضيفة
ما تصحى انا بقول لك ان الكلام ده مش ما حدش بقى اقول له كده يقول لي طب ما الاسلاميين فيهم كده اه فيهم كده برضه ونص وتلات تربع والخطأ يبقى خطأ في اي مجال
لكن بس انت شايف الاخرين شايف ده يميني وشمالي وقدامي وتحتاني وفؤادي وده كله فيه ناس بالشكل ده كتير بيتكلم وفيه في الاسلاميين كده. يتكلم طبقا للمؤشر الامريكي ماشي ازاي مثلا
ايوة ده صحيح والنتيجة انه وهو متصور اصله على فكرة انا عايز اقول لكم حاجة برضو هي امريكا مش مسلا لما تحب اه هي مش راضية تديني مسلا خمسة مليار دولار
او اربعة وتمانية من عشرة مليار دولار مش راضية لحد ما اعمل بقية كل الشروط واسمع الكلام وامشي تمام بس هي شايفة وهي بتحسب ان انا علشان ما تفلتش منها هي
ما تفلتش من ايديها الاوضاع محتاجة تبعت لي نص مليار بس. او مليار بس. مش الخمسة مليار كلهم. وتبعتهم لي من غير ما يبقى ده شهادة للاقتصاد المصري عشان ما تجيش الاستثمارات والقروض
تقوم تعمل ايه؟ تبعت لي المليار ده بس عن طريق حد تاني. سهلة جدا. عندها قائمة هي بعشرين تلاتين دولة في العالم. ممكن تبقى الو روسيا مسلا يعني روسيا ادي لهم مليار وديعة
من الحساب الاستراتيجي بتاع تقسيم العالم اللي متفقين عليه تروح روسيا باعتة لي مليار وديعة. يقول لك يا سلام! روسيا ادتنا. وهي طبقا للخريطة المرسومة فانا ما ابقاش ابله واعتبر انه دي انه انا لازم افهم الدنيا ماشية كده
لازم افهم ان ده ان امريكا قالت لأ عيشه النهاردة لان انا محتاجة منه قرار بكرة ما تموتوش النهاردة لسه يعيش لما اخد القرار ده ويحصل اللي هو عايزه ومشترط علي اطلع له قانون فض التزاهرات وقانون مش عارف ايه هو مكن مباحس امن الدولة واعمل ايه في ضرايب وضريبة الدبغة واعمل ايه في شوقي وكده
خلاص تمام اما يعمل ده ادي له الخمسة مليار ويمكن ما اديهالوش خالص. بس دلوقتي دلوقتي لازم له مليار لانه لو ما خدش المليار بقى هيكسر الباب هيمسك البلطة ويكسر الباب وانا عايزاه يفضل محبوس
الو الدولة دي ابعتي له يا ناس افهموا يا جماعة هو الكلام ده انا متوقع يعني انا عبقري مطلعه وفاهمه لأ ده مكتوب في كتب على الارصفة لو بنقرأ عشان كده انا بقولكو
الاتجاهات السياسية الفصائل السياسية الاحزاب اللي هي غير الاسلاميين. انا بتكلم دلوقتي عن غير الاسلاميين كل دول ما فيش رجب بالشكل اللي انا شفته بنفسي واشهد الله بعض الناس على مستوى عالي جدا في اجتماعات مخصصة لستة من اعلى الناس
انا رأيت العجب العجاب ولولا اني يعني يعني اغار على مكارم الاخلاق من اني اقول انما جايز ييجي يعني هو مش غلط مش ممنوع بس انا مش عايز اقول انما لأ طبعا خطر خطر خطر خطر الى اقصى درجة. انت تتكلم مع جهة وحتى فيما يتعلق بالعلاقات
مع ايران نفس الكلام ايران ايوة في بينها وبين امريكا مشاكل صح بس برضه من مصلحة امريكا ان ايران تتقوى في المنطقة بنسبة ما عشان تبقى شوكة في جنب السنة. هيقوي الشيعة عشان يوزن شيعة وسنة يبقى فيه صراع. فهو مش عايز اسرائيل ايران اللي تخوف
اسرائيل بس عايز ايران اللي تخوف السنة فيبقى بيغزي من الناحية دي وفي الحدود دي بس يعني انا عايزك تقوى في الحتة من هنا لهنا بس. فانا عايز ارفعك كده بس ما ارفعكش لهنا
فهمني ازاي الحتة دي بس هي اللي انا عايزك تزيدها فبالتالي حتى فيما يتصل بالعلاقات مع ايران ومع روسيا ومع الصين ومع قطر ومع الامارات ومع الكويت وعلى فكرة ما حدث من الامارات دي مسألة كبيرة جدا
ده ده دليل على ده شيء لا يمر لا يمر لا شك ان ما فعلوه هناك سيأتي زمن للمحاسبة عليه. لان هذا الكلام ده شيء كبير. وخليني ابقى اتكلم عنه فيما بعد ان شاء الله
الله ايها الاخوة اذا كل ده لازم ان احنا يعني آآ آآ يعني نضعه في الحسبان ربما اللي هم امريكا وعملائها النظام السابق واصحاب المصالح المرتبطة به. الفصائل السياسية مرتبطين بالانزمة العربية المجموعات السياسية اللي ادربت اربعين وهو عنده كم سنة؟ خمسين سنة ستين سنة منهم اربعين سنة تدريب على انه
اشتغل في ضوء الدايرة المسموح بها من مباحس امن الدولة ممكن تعمل كده وممكن لأ فهو مستمر على هذا خلاص فاضل مين بقى يعني في اخر عنصر يعني من العناصر اللي انا عايز استبعدها
فاضل مين قاضي النزام الحكم الموجود حاليا ناس ممتازين وعلى عينا وراسنا واسيادنا وتاج راسنا انما انا هعتبره من العناصر الضد مش اللي معه ولا يعول عليه وهو خصم في المرحلة دي
بيفارق ليه؟ هقول لك ليه بوضوح بوضوح لانه اصله استمراره مش عصمة من ضياعنا دلوقتي ليه لانه جهاز مباحس امن الدولة التغول الطغيان الامني بيرجع فعلا واديكو سامعين بكرة خمسين الف شخص رايحين مسجد رابعة العدوية بكرة للذهاب والتزاهر
اه بعد صلاة العشاء في اه عند مباحث امن الدولة بكرة اللي هو الامن الوطني اللي يفتح الفيسبوك يراعى الكلام ده كان ممكن نقول والله ده دي فتنة بتعملها جهاز الامن الوطني ومباحس امن الدولة ووزارة الداخلية علشان تخلي الاسلاميين يضربوا في اسلاميين
اه كان ممكن نقول كده بس امتى لو طلع رئيس الدولة وقال انا لا اقبل التغول من الاسلحة من الاجهزة الامنية اللي راجع التاني للاستدعاءات او رجعت للاتصالات او رجعت تاني للتحليل وللمتابعة وللظهور بالمظهر الواضح. انما كون ان الدولة
رئيسا وحكومة وبرلمانا وكله مش بس يتستر او يسكت على هذا لأ يسمح به لأ ده بيخلص علينا بقى بيخلص علينا كمصر الله الله الله اما زاهرة البلطجية ما اقدرش انا اجيب جهاز الشرطة قدام الشعب واخوفه
اقول له لازم قدامك تلات شهور اربع شهور خمس شهور ست شهور تسع شهور عشر شهور حتى الان تقدم لي تقارير تحريات فين فين مين اللي بيجيبه بالبلطجية ومعروفين وبالاسم
بالاسم ازا صدق اللي جا لي قائمة فيها متين واربعين واحد بالاسم بلطجية بعنوانهم باسمهم باماكنهم ازا صدقت انا ما اعرفهاش هي جاية لي كشوف متفرغة جاهزة بمصادرها. يقول لك ده مصدره فلان ده من المحلة وده من المنصورة وده من قنا وده من اسيوط
وده كزا الله طب ما تجيب فين فين فين وائل الابراشي عنده صحيفة بيتستر على صور البلطجية ليه؟ ابراهيم عيسى عنده صحيفة بيتستر على صور البلطجية ليه السيد البدوي الوفد عنده صحيفة بيتستر على صور البلطجية ليه؟ ليه بيحجبوا هذا الكلام
ليه؟ ليه المصري اليوم والوطن واليوم السابع ليه المراسلين ليه ما تجيب وتبروز الصور دي وجهاز الامن الوطني ده فين مخبرينه اللي يصور بس انا مش عايز منك قهوة في الشارع وواحد عامل صورة. وزي ما كانوا بيعملوا طول عمرهم يقولوا ده منين وده فين وده كزا ده انت لو طلعت على التليفزيون
وعملت مسابقة اللي يعرف حد كله هيتكشف في اقل من اسبوع يا سيادة الرئيس محمد مرسي يا سيادة الرئيس محمد مرسي استمرار هذه الشهور من غير حصر. البلطجية جايين منين وده ممكن عن طريق التليفزيون. صور وتطلع في التليفزيون
طيور ودول مطلوبين مطلوبين اللي يعرف بيانات عنهم بس بيانات مش محتاجين الشرطة خالص تطلع تحريات لو واحد من اللي شفناه بسكاكين وسينج وكده واتكبرت الصورة وطلعت جرايد وازاعة وتليفزيون وجت
اخبار لانه اكيد مروع الناس في كل حتة ناس هيبلغوا ده مين تقدر توصل من خلاله مين اللي مأجره ومين بيدفع له فلوس ومين ومين ومين لحد ما تخلص انما كون ان يبقى نزام حكم مستمر
والبلطجية اللي بيهددوا التحركات السلمية كلها لسه موجودين. اللي هم اذرع الفوضى الخلاقة اللي امريكا عايزة تعملها يبقى معنى كده ده قرار سياسي اصله ده كده يبقى اسمه قرار سياسي
وهذا الكلام انا اقوله لسادتي اسيادنا مكتب الارشاد في جماعة الاخوان المسلمين الاطهار الابرار الانقياء المحترمين اللي انا عارف في ان هم مزلومين باكسر من جدا ولا عارف ان هو عارف وعارف بس انا بقول لك ده قرار سياسي
كون ان سيادتك تدير الامور تديرها وبرغم انك بتدير الامور ومعك وزارة الاعلام ومعك وزارة كزا ووزارة كزا ومع ذلك لا مقاومة كافية تمنع ظاهرة البلطجية مش البلطجية اللي بياخدوا محفزة ويوقفوا توكتوك وعربية
ده مهم نقاوم الجريمة طبعا انما البلطجية بتوع الحوادث السياسية يبقى معنى كده ببساطة ان انت مخلي جيش البلطجية اللي على مستوى الجمهورية امن ومستمر بقرار سياسي. مش بقى بضغوط
يعني مش مش انت غصب عنك لأ مش غصب عنك. ده ده قرار اختياري وانا بقول هذا الكلام لانه لا خير فيكم ان لم تقولوها ولا خير فينا ان لم نسمعها. وهذا كلام كنت اتمنى الا يأتي علي اليوم اللي اتفوه به
في بهذا الكلام ابدا. ويشهد الله عز وجل ان يتمزق وانا اعلم انهم خير مني الاف المرات واشهد الله ان ما اظنه انهم خير مني واني يعني لا اتي شيئا في خيريتهم
لكن بس انا ما اقدرش كمان اجد قرار سياسي باستمرار جيوش البلطجية المجهزين للتحركات السلمية للشعب مستمرة وانه مباحث امن الدولة بتعود وانه امريكا مشترطة عليهم مقاومة الارهاب لدرجة ان لما حدثت الاعتداءات على السفارات الامريكية في بلاد المنطقة قالت لا والله ده آآ رئيس مصر
ما امشي بالدور الكافي لقمع الاتجاهات اللي احنا خايفين منها. لا يا فندم لا ده فيه هنا قرار شديد جدا قائم من السلطة السياسية قرار قرار مش تنازل مش تساهل
مش غصب عنه. اقول لك بطريقة اوضح مش انه ما هو ما بيسمعوش كلامه وما عندناش حاجة والفساد مالي الاجهزة. ما فيش حاجة اسمها الاجهزة فاسدة. ما فيش حاجة لانك
تستطيع تقدر تقدر تقدر انت لو نزلت حد صور بس في الشارع ممكن رئاسة الجمهورية في مؤتمر صحفي هي اللي تقول الصور دي وتقول للمباحس هاتي لي الكلام ده تقدر
انما كون انه يفضل كل الموضوع ان انا ما ليش دعوة باقسام من البلد زي سيناء او اللي مش عارف الارهاب او الايه المتشددين او او او وما قابلش الزباط الملتحين دول اصلا مش هادي لهم ما عدا اقابلهم خليهم في الشوارع كده
قال لهم مرميين في الشوارع وفي المقابل امن الدولة بيرجع لأ ولزلك انا بالفعل لما بيقولوا لي والله اهو لسه جايبين لي يعني الكلام ده من من من بيقولوا لي تداعيات مسألة ان خمسين خمسين الف بكرة ايه ده! ده المفروض يطلع تاني لاربعة خمسة ستة مليون اللي كانوا موجودين في ميدان التحرير
مرة اخرى انما يروح خمسين الف يصلوا العشاء في رابعة العدوية بكرة خمسين الف والباقيين على كل حال انا لا لا يعني انا بقول هذا الكلام من باب التناول الثقافي
التناول الثقافي فقط فقط عشان تعرفوا بس انما انا ربما لان انا ما اعرفش حاجة عن ابعاد الموضوع بتاع بكرة خالص فمش قادر اقول لكم شيء على بعض يمكن بكرة
فان شاء الله اقدر اقول حاجة انما انا بس باقول لك انه هذا الكلام ما طب مين بقى اللي فاضل؟ خلاص ازا الاصناف الستة اللي انا ذكرتها دي ست اصناف
ويبقى حد لو سمحتم يكتبهم واحد اتنين تلاتة اربعة خمسة ستة مين بقى اللي فاضل مين معول عليه؟ بعد الله عز وجل او باذن الله عز وجل. لأ مش بعد الله بعد الله ده تعبير حتى مش مزبوط. انما المقصود يعني انه بعد التعويل على الله
ان انا ضمن هذا مين معول عليهم تلات اصناف تلات اصناف هم اللي فاضلين هم اللي فيهم الرمق هم اللي لو اعاننا الله سبحانه وتعالى على ان يبلغ الاخلاص القلوب ربما ينقذ الله عز وجل بهم من هذا التردي
والله يقول عسى ربكم ان يهلك عدوكم ويستخلفكم في الارض فينظر كيف تعملون ورونا ازاي كيف عسى ربكم ان يهلك عدوكم زي ما حصل في خمسة وعشرين يناير عسى ربكم ان يهلك عدوكم ويستخلفكم في الارض فينظر كيف تعملون
اول فئة ممكن التعويل عليها هو هذا الشعب ناس الناس العادية جدا اللي قاعدين على القهوة واللي نازلين من الاتوبيس اللي واقفين على النواصي الناس هما بس عيبهم ان هما سلبيين طبعا
بيقعد في بيته يتفرج على التليفزيون او يروح شغله او يعلق انما ليس فاعلا انما اذا ما تمكنا ان نصل اليه ان نبلغه هذا الكلام ما بيسمعش هو الصنف ده ما بيقعدش يسمعني ساعة
ما بيروحش اسر ابن الفرات يسمع الصنف ده انت بتسمع لانه انت سمعت انما هو ما بيسمعش الكلام ده ولو سمع ما عندوش وقت يقعد افصل انا قاعد اشرح واقول ده واحد فاضي عندنا وقت نشرح ونقول
الناس دول انتم اتقوا الله عز وجل دول اللي مطلوب توصلوا لهم. دول الكسوة الكسوة يعني الكسوة اللي تكسو الحراك الناس اللي باتوا في ميدان التحرير يوم تمانية وعشرين يناير
والله انا ما اعرفش بيتهيأ لي ما يجوش الف الفين واحد يعني انا مش عارف بس كانت حاجة تضحك يعني يعني اعتقد انه ما كانوش اللي دخلوا كانوا اكتر من كده طبعا وقعدوا من العصر انما على الساعة حداشر بالليل مسلا اعتقد يعني تقديري انا ما كانوش
ما يوصلوش الفين واحد متهيأ لي لكن بعد اسبوعين بقو ستة مليون لانه هناك هناك رحمات من الله. فالنداء الوصول الى هؤلاء. عشان كده احنا معركتنا باقول لكم معركة الوعي انك تسمعوا الكلام ده
انك تعمله له شريط كاسيت وتقول له حطه في عربيتك تعمله له اسطوانة اا سي دي وتقولو اسمعو وانت راكب ميكروباص انت توصل ولو الكلام طويل اقصرهولو انت لازم تعرف كفاية اعتقالات مش لازم انت كمان تخلي شفتيك معتقل للسانك. انطق
اتكلم اوصل للناس الذين يستبد بهم اصحاب القنوات الفضائية اللي معمولة خصيصا خصيصا للمشاركة في هذه المؤامرة وعايز اقول لكم ان خصوصا شباب النواصي شباب النواصي دول بالزات شباب القهاوي
دول بالزات هم دول رقم واحد فهمه يفهم لانه اصلا هو لما بيشوفك هو ضدك. لانه فاكر عنك شيء فاكر. عنده انطباع متصور حاجة حرام عليكم يا من تسمعون انتم اللي مكلفين توصلوا الكلام ده الى دول
لان ده بيعاديك لانه فاكر انك شيء معين ولو عرف الحق زي ما الرسول عليه الصلاة والسلام انتو عارفين الراجل اللي فضل يحارب الرسول وعايز يقتله فلما تبين له الحق في لحظة بعد سنين اسلم. فجاء ابوه يحارب الرسول فكان عايز يقتل ابوه
علشان انتصارا للرسول عليه الصلاة والسلام. احنا عايزين الناس تعرف الحقيقة ده شغلتكم انتم يا اللي قاعدين تتفرجوا على التليفزيون. انت طبيب معك تمرجي يا اخي. معك ممرضة. عندك مريض بيجي
هو الطبيب اللي عنده عيادة لما يحط عشرين تلاتين سي دي عنده يصرف عليهم عشرين تلاتين جنيه في سبيل الله دول من اوجب ومن اعلى مراتب الجهاد الان ويعرف يستجلب قلوب الناس مرة تانية علشان يرجع فاكرين انا كنت بقول ايه في بداية الحديس لانه ده كان اول الحلقة
النهاردة عشان تعرفوا انها مربوطة ازاي مهمة انه العنصر الاستراتيجي الوحيد اللي كان فاضل هو ده بس مش اكتر من كده انك ترجع تاني تلم الشعب في كتلة واحدة صادقة صالحة متوجهة لاتجاه معين عشان ما يرجعش التغول من يومين تلاتة واقف
عبدالفتاح السيسي القائد العام للقوات المسلحة يؤدي دور الممثل العاطفي الذي يستجلب رضا الناس انه يعوله على الجيش وتاني يوم الصبح يكتب وائل الابراشي وابراهيم عيسى وبتاع الوفد وبتاع المصري اليوم وبتاع اليوم السابع وبتاع الدستور وبتاع
صوت الامة وبتاع الفجر وبتاع ايه كله يكتب تاني يوم عولوا على الجيش اعتمدوا على الجيش هو الامل بنحبكم مصر هتفضل مصر واحنا وامريكا وانا احمله واحمل من معه هذا الكلام بقى امريكا في الكونجرس يقولوا انه
والقادة اللي موجودين دلوقتي هم دول اللي حلفاء معنا احنا امريكا والدنيا ماشية ويمكن الاعتماد عليهم وما يطلعش تصريح من المتحدث الرسمي العسكري في مصر تصريح صغير قد كده يقول ان القوات المسلحة جزء من الدولة وتأتمر باوامر قائدها الاعلى وهي
ملتزمة بذلك وليس بين هؤلاء وترفض ان تعتبر جزءا من حلف مع اي جهة اجنبية فالكونجرس يروح قايل الكلام مرة تانية وبعدين مرة تالتة وبعدين يقولوا جون كيري وبعدين يقولوا كزا وكل ده صمت صمت صمت صمت مش عايزين ينطقوا ليه
مش عايزين ليه ينطقوا؟ عشان ما يشعروش انهم بيخرجوا الموضوع واحنا كشعب قاعدين ساكتين. لذلك يا اخواني هذا الشعب احنا يعني معركة الوعي الحقيقة هي الحاجة المهمة. وكان نفسي اقول لكم حاجة اكتر من كده لكن آآ يعني عايزكم تهتموا حتى بالشباب المغيب
خالص يرجع لان ده اهم انا رأيي لو تختار فئة واحدة من الشعب اقول لك شباب النواصي لان دولهم حق علينا يوم القيامة هيتعلقوا برقابينا وهتشوفوا فنلقى الله عز وجل يتعلق برقابينا يقول لك يعني ضيعتمونا
ما حدش قال لنا الكلام ده الفئة التانية التي يعول عليها ان شاء الله وربما انا ذكرت هذا من قبل لكن اللي هما شباب الثوري الحر بس دول لازم ما يزعلوش مني لازم
صادقين في انه مش عايز انحراف بس الجهلة ما يطلعوش بقى يقولوا بكرة ده حازم ابو اسماعيل بيقول على شباب الثورة جاهلة ما يهمنيش انا بقول لك محتاج ثقافة عشان ما يضحكش علينا
عيب يبقى الشاب الانجليزي والشاب الامريكي اوعى مني والشاب الصهيوني اوعى مني والشاب في كل حتة اوعى مني عيب فهم صادقون يحتاجون ايضا الى معركة الوعي ان يسمعوا ويفهموا ويعدلوا انحيازاتهم
لازم يعدلوا انحيازاتهم ومواقفهم عشان يعرف يأثر والا انما هقول لك مين اخطر نوع من دول عشان تعرف برضه ان حتى بما فيهم الاسلاميين الحركات الاسلامية ولا الشبابية اللي متصورة انها بتعمل فعاليات
انشطة ايه اتحاد طلاب اسرة طالع عملنا ورجعنا خلاص ده كان زمان ده كان احنا بنعمل كده في الشوارع طول عمرنا لان كان في سبب مش عارفين نعمل انما الوقتي لأ لازم لما نعمل حاجة تبقى شيء فاعل وناجع
ولا يرجع يا شباب يا ثوريين انا ما قلت لكم انكم يجب ان تتثقفوا الا لانني ارى انكم انتم باذن الله العلي الامل الباقي انتم الامل الباقي لكن قلة الثقافة تجعلكم احيانا تقفون مع عدونا وعدوكم مع عدو البلد
ده هيستعملهم وبعدين يرميهم وزي ما حكيت لكم امبارح السنهوري باشا امام القانون تلاعبت به ثورة تلاتة وعشرين يوليو سنتين اتنين بس بالكتير لحد ما خدت منه اللي هو اللي هي عايزاه وبعد كده خلت العمال يضربوه
وسليمان حافز والشيخ الباقوري والشيخ فلان والشيخ فلان والشيخ فلان وهؤلاء الائمة لعبد الناصر تلاعب بهم ومنهم اللي لسة عايش حتى الان بعض الناس سمعته من المستشار الدمرداش العقاري ومين ومين قدروا ياخدوا
مجموعة من الناس في سبيل الحق والعدالة وبعدين بعد ما انتهت الحاجة اليهم ركنوهم واحسن واحد فيهم اللي اتركن في بيته ما حصلوش حاجة ومحمد نجيب نفسه يعز علي انه صدقكم وصفاءكم وانطلاقكم ما يبقاش محلى بالثقافة والادراك
واما الفئة الثالثة والاخيرة فهي مهجة القلب هي حبات القلوب هم الاسلاميون الاسلاميون اللي هي ذخيرة العقيدة الذين يريدون الله واليوم الاخر اللي مستعدين يفنوا يفنوا في سبيل عقيدة يؤمنون بها
ارجوكم هذا المخزون من العقيدة لا تفاجئونا بانكم وظفتموه في وظيفة اخرى وتركتم ما يحبه الله عز وجل من انه ان يظهره الله او نهلك دونه لا تأخذ ذخيرة الاعتقاد فتوظفها
في اتجاه اخر ولعلكم تفهمونني ولا تتحرجوا من اسلاميتكم نحن اسلاميون لحما اسلاميون داما اسلاميون من قمة رأسنا الى اصغر اصبع في اقدامنا لا شرف لبشر بغير الاسلام الاسلام هو الحياة
الاسلام هو المنهج الاسلام هو العقيدة. الاسلام هو الرسالة الاسلام هو الراية الراية التي قد تبذل تحتها ارواح المئات والالاف في سبيل ان تبقى الراية خفاقة المعول عليكم انتم. نحن لا نتبع الائمة الا بقدر ما يقولون ان هذا هو
ما عند الله ورسوله ايها الاخوة ساكتفي بهذا القدر ونلتقي ان شاء الله نحن سنلتقي بعد غد الجمعة في مسجد اسد ابن الفرات ان شاء الله. ونسأل الله ان يجمعنا واياكم على الخير والهدى ونسألكم
دعاء ونسأل الله الا يتوفانا الا وهو راض عنا. اللهم ان جاءت منيتنا ونحن على الحق المبين لا نبالي باي نتيجة وصلنا؟ اسأل الله لي ولكم الرشاد والسداد والثبات. شكر الله لكم والسلام عليكم ورحمة الله وبركاته